༈། །འཕགས་པ་ཐུགས་རྗེ་ཆེན་པོ་བརྒྱུད་པའི་ཁྱད་པར་གཉིས་ལྡན་གྱི་བརྒྱུད་འདེབས་བྱིན་རླབས་ཟླ་སྣང་ཞེས་བྱ་བ་བཞུགས་སོ། ། སྙིང་རྗེའི་དབང་ཕྱུག་གྲུབ་ཆེན་སྒྲ་གཅན་འཛིན། ། མར་མེ་མཛད་དཔལ་ཚུལ་ཁྲིམས་རྒྱལ་བའི་ཞབས། ། ཤེས་རབ་འབར་དང་ཤེས་རབ་ཚུལ་ཁྲིམས་དང་། ། ཤེས་རབ་རྡོ་རྗེ་རྣམས་ལ་གསོལ་བ་འདེབས། ། སྐྱེར་སྒང་ཆོས་ཀྱི་སེང་གེ་གཉན་སྟོན་ཆེ། ། བརྩོན་འགྲུས་སེང་གེ་ཤངས་སྟོན་ཚུལ་ཁྲིམས་འབུམ། ། རྒྱལ་མཚན་དཔལ་བཟང་རྡོ་རྗེ་གཞོན་ནུ་དང་། ། ནམ་མཁའི་རྣལ་འབྱོར་རྣམས་ལ༴གཞན་ཡང་སྟོན་མཆོག་སློབ་དཔོན་ཛེ་ཏཱ་རི། རྡོ་རྗེ་གདན་པ་བ་རི་ལོ་ཙཱ་བ། ། བརྩེ་ཆེན་སྙིང་པོའི་གདམས་པའི་བཀའ་བབས་པ། ། ངོར་ཆེན་རྡོ་རྗེ་འཆང་ལ་གསོལ་བ༴བརྒྱུད་སྲོལ་ཀུན་འདུས་དཀོན་མཆོག་རྒྱལ་མཚན་དཔལ། ། རཏྣ་ཝརྡྷ་ལྷ་མཆོག་སེང་གེ་དང་། ། སངས་རྒྱས་སེང་གེ་མུས་ཆེན་ནམ་མཁའི་མཚན། ། མཆོག་ལེགས་རྡོ་རྗེ་རྣམས་ལ༴བསྟན་འཛིན་བཟང་པོ་མཁྱེན་རབ་བྱམས་པའི་དཔལ། ། ཀུན་དགའ་ལྷུན་གྲུབ་ལེགས་འབྱུང་ཀུན་བློའི་ཞབས། ། བསྟན་འཛིན་ཕྲིན་ལས་ཕྲིན་ལས་ཡོན་ཏན་དང་། ། རྩ་བའི་བླ་མ་རྣམས་ལ་གསོལ་བ་འདེབས། ། དེ་ལྟར་གསོལ་བ་བཏབ་མཐུས་བདག་གཞན་ཀུན། ། ངེས་པར་འབྱུང་དང་བྱང་ཆུབ་སེམས་གཉིས་འབྱོངས། ། འཕགས་པའི་གསང་གསུམ་རྣལ་འབྱོར་མཐར་ཕྱིན་ནས། ། སྐུ་བཞིའི་གོ་འཕང་ཐོབ་པར་བྱིན་གྱིས་རློབས། ། ཞེས་པའང་མཁྱེན་བརྩེའི་དབང་པོས་གསོལ་བ་བཏབ་པ་སིདྡྷི་རསྟུ། །